title: EFTA:n valvontaviranomaisen päätös N:o 336/94/COL, annettu 30 päivänä joulukuuta 1994, ajanvieteautomaattitoimintaa koskevasta yksinoikeudesta Suomessa

text:
Avis juridique important

|

E1994C0336

Virallinen lehti nro L 383 , 31/12/1994 s. 0053 - 0056

EFTA:N VALVONTAVIRANOMAISEN PÄÄTÖS N:o 336/94/COL,annettu 30 päivänä joulukuuta 1994,ajanvieteautomaattitoimintaa koskevasta yksinoikeudesta SuomessaEFTA:N VALVONTAVIRANOMAINEN, jokaottaa huomioon sopimuksen Euroopan talousalueesta (jäljempänä "ETA-sopimus"), ja erityisesti sen 59 artiklan 1 ja 3 kohdan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen (jäljempänä "valvonta- ja tuomioistuinsopimus"), jaannettuaan Suomen hallitukselle ja Raha-automaattiyhdistykselle (Penningautomatföreningen; jäljempänä "RAY") mahdollisuuden esittää asiaa koskevia huomautuksiaan,KATSOO, ETTÄ:I TOSISEIKAT JA MENETTELY1. Lain ajanvieteautomaateista 426/76 (jäljempänä "ajanvieteautomaattilaki"), annettu 27 päivänä toukokuuta 1976, 1 pykälässä ajanvieteautomaatti määritellään automaatiksi tai muunlaiseksi pelikojeeksi, jota pidetään yleisön käytettävissä maksua vastaan ja jota pelatessaan pelaaja ei voi voittaa raha- tai tavarapalkintoja tai muuta aineellista rahanarvoista etua.Lain 2 pykälän 1 kohdassa määrätään, että lupa ajanvieteautomaatin pitämiseksi lain 1 pykälän tarkoittamassa merkityksessä yleisön käytettävissä voidaan myöntää yksinomaan 1 päivänä syyskuuta 1965 annetussa arpajaislaissa 491/65 (jäljempänä "arpajaislaki") tarkoitetulle julkisyhteisölle peliautomaattitoiminnan harjoittamiseksi tarkoituksena hankkia rahaa yhteisön tavoitteena olevalle toiminnalle. Saman lain 2 pykälän 2 kohdan mukaisesti tämä ei koske pelkkiä musiikkiautomaatteja (joita kutsutaan usein "jukeboxeiksi"), eikä se koske virkistystapahtumien ja huvipuistojen ajanviete- ja peliautomaatteja.Raha-automaattiasetuksen 676/67, (jäljempänä "raha-automaattiasetus"), annettu 29 päivänä joulukuuta 1967, 1 pykälän 3 kohdan mukaisesti arpajaislaissa tarkoitettu yhteisö on RAY. Sen tehtävistä ja hallinnosta määrätään tässä asetuksessa. RAY:n tarkoituksena on hankkia rahaa yleistä mielenkiintoa omaaviin tarkoituksiin, sellaisena kuin ne on määritetty arpajaislain 3 pykälän 4 kohdassa.RAY:n johtokunta koostuu puheenjohtajasta, kahdesta varapuheenjohtajasta ja yhdestätoista muusta jäsenestä. Valtioneuvostolla on oikeus nimetä puheenjohtaja, ensimmäinen varapuheenjohtaja ja viisi muuta jäsentä. Johtokuntaan on kuuluttava yksi sosiaali- ja terveysministeriön edustaja, yksi sisäministeriön edustaja ja yksi valtiovarainministeriön edustaja.2. Arpajaislain 3 pykälän 4 kohdan mukaisesti ja erityisesti raha-automaattiasetuksen 1 pykälän mukaisesti RAY nauttii myös lakisääteistä yksinoikeutta harjoittaa tietyntyyppistä uhkapeliä tai "varsinaista" rahapeliä. Sillä on hallussaan ainoa lupa pitää tietyin rajoituksin yleisön käytettävissä peliautomaatteja, joista voidaan saada rahapalkintoja tai rahaksi muutettavia pelimerkkejä tai tavarapalkintoja tai tavaraksi muutettavia pelimerkkejä, samoin kuin lupa järjestää kasinopelejä ja harjoittaa kasinotoimintaa.3. Raha-automaattiasetuksessa on määräyksiä RAY:n tuoton käytöstä (asetuksen 29-32 pykälä). Perussääntönä on, että kaikki tuotto menee valtion budjettiin määrärahoina, joita valtioneuvosto jakaa sosiaali- ja terveysministeriön ehdotuksesta taloudellista hyötyä tavoittelemattomille järjestöille ja rahastoille, joilla on asetuksessa määritettyjen tavoitteiden kaltaiset tietyt pyrkimykset. Tukea ei kuitenkaan myönnetä sellaisten kustannusten kattamiseksi, joista valtio, kunta tai uskonnollinen yhteisö on muuten vastuussa.RAY:n liikevaihto vuonna 1993 oli 2 039 miljoonaa FIM, josta 1 842,1 miljoonaa FIM saatiin raha-automaateista ja 61,9 miljoonaa FIM oli peräisin ajanvieteautomaateista. RAY:n nettotulos oli yhteensä 1 151,9 miljoonaa FIM.4. Kyseessä oleva taloudellinen toiminta on ajanvieteautomaattien pitämistä yleisön käytettävissä maksua vastaan(1).5. Valitusten, jotka koskevat muun muassa ajanvieteautomaattitoimintaa, seurauksena EFTA:n valvontaviranomainen pyysi Suomen hallitukselta lisätietoja ja kehotti 10 päivänä helmikuuta 1994 päivätyllä kirjeellään (1335 D) ja 7 päivänä heinäkuuta 1994 päivätyllä kirjeellään (9868 D) hallitusta lähettämään asiaa koskevat huomautuksensa. Valvontaviranomainen kehotti 26 päivänä lokakuuta 1994 päivätyllä kirjeellään (15780 D) Suomen hallitusta välittömästi toteuttamaan tarvittavia toimenpiteitä ajanvieteautomaatteja koskevan lainsäädännön saattamiseksi yhdenmukaiseksi ETA-sopimuksen kanssa. EFTA:n valvontaviranomainen ilmoitti Suomen viranomaisille 1 päivänä joulukuuta 1994 päivätyssä kirjeessään (17496 D) olevansa valmis tekemään 59 artiklan 3 kohdan mukaisen päätöksen, jos Suomi ei välittömästi korjaisi tilannetta. RAY:lle ilmoitettiin asiasta 1 päivänä joulukuuta 1994 päivätyllä kirjeellä (17496 D) ja sille annettiin mahdollisuus esittää huomautuksensa.EFTA:n valvontaviranomainen vastaanotti vastauksen 1 päivänä joulukuuta 1994 päivättyihin kirjeisiinsä Suomelta ja RAY:ltä 19 päivänä joulukuuta 1994. Vastauksessaan Suomen hallitus huomautti, että Suomen eduskunnalle esiteltiin 28 päivänä lokakuuta 1994 lakiehdotus ajanvieteautomaattilain korvaamiseksi uudella lainsäädännöllä, jonka mukaan kyseessä oleva yksinoikeus poistettaisiin. Suomen hallitus kiisti kuitenkin sen, että olisi tarpeen, että lainsäädäntö tulisi voimaan jo kolmen kuukauden kuluttua sen hyväksymisestä ja julkaisemisesta, jotta tiettyjä valvontatoimenpiteitä voitaisiin vahvistaa ja panna täytäntöön ennen lain voimaantuloa. Sen vuoksi uusi lainsäädäntö voisi tulla voimaan 1 päivänä toukokuuta 1995.Vastauksessaan RAY totesi, ettei se vastusta kyseisen yksinoikeuden poistamista, mutta että lakiehdotuksen aikataulun määräävät tekijät, jotka eivät kuulu RAY:n valvonnan piiriin. RAY korosti tarvetta valvoa pelitoimintaa. Lopuksi RAY totesi, ettei se välttämättä katso ajanvieteautomaattilain olevan ristiriidassa ETA-sopimuksen kanssa.II. OIKEUDELLINEN ARVIOINTI6. ETA-sopimuksen 31 artiklassa määrätään muun muassa, että ETA-sopimuksen sopimuspuolena olevan valtion kansalaisilla ei ole sijoittautumisvapautta koskevia rajoituksia minkään muun ETA-sopimuksen sopimuspuolena olevan valtion alueella.ETA-sopimuksen 36 artiklassa määrätään muun muassa, että sopimuspuolten alueella ei ole palvelujen tarjoamisvapauden rajoituksia ETA-sopimuksen sopimuspuolena olevan valtion kansalaisten osalta.ETA-sopimuksen 59 artiklassa määrätään muun muassa, että silloin kun kyseessä ovat julkisyhteisöt ja yhteisöt, joille ETA-sopimuksen sopimuspuolena oleva valtio myöntää erikois- tai yksinoikeuksia, sopimuspuolten on varmistettava, että ETA-sopimuksen määräysten vastaisia toimenpiteitä ei oteta käyttöön eikä ylläpidetä, erityisesti niiden määräysten vastaisia, joista määrätään 4 ja 53-63 artiklassa. Sopimuksen 59 artiklan 3 kohdan mukaisesti EFTA:n valvontaviranomainen varmistaa sen toimivaltaan kuuluvalla alueella 59 artiklan määräysten soveltamisen ja osoittaa soveltuvin osin aiheellisia toimenpiteitä sen alueelle kuuluville valtioille.ETA-sopimuksen 1 artiklan 2 kohdan e alakohdan mukaisesti ETA-sopimuksen tavoitteiden saavuttaminen tekee välttämättömäksi sellaisen järjestelmän perustamisen, jolla varmistetaan, että kilpailu ei vääristy ja että sitä koskevia sääntöjä tasavertaisesti noudatetaan.7. Valitusten tekijät ovat kiinnittäneet EFTA:n valvontaviranomaisen huomiota siihen, että ajanvieteautomaatit, joista ei saada aineellisia palkintoja, ja peliautomaatit, joista voidaan saada aineellisia palkintoja, eroavat asianomaisissa kohdin toisistaan.EFTA:n valvontaviranomainen katsoo, että nämä kaksi erilaista palvelumuotoa eroavat luonteeltaan toisistaan, koska peliautomaateista voidaan saada rahapalkintoja tai rahanarvoisia palkintoja ja koska ajanvieteautomaatit tarjoavat puhtaasti ajanvietettä ilman mahdollisuutta voittaa minkäänlaisia aineellisia palkintoja. Jännittävyystekijä on sen vuoksi olennaisesti erilainen näillä kahdella ryhmällä, vaikkakin molemmat voivat olla jossain määrin kiehtovia tai jopa riippuvuutta aiheuttavia. Pelaaja varmasti harkitsee näitä selvästi erilaisia palveluja toiminnan järjestämismuodon, automaattien ulkonäön, niiden sijaintipaikan tai muiden tällaisten olosuhteiden mahdollisista samankaltaisuuksista huolimatta.Ajanvieteautomaatteihin ja varsinaisiin peliautomaatteihin liittyvän toiminnan välinen ero saa EFTA:n valvontaviranomaisen tekemään sen johtopäätöksen, että ajanvieteautomaatteihin liittyvä toiminta on peliautomaatteihin liittyvään toimintaan verrattuna toimintaa, jota sellaiset yritykset ovat taipuvaisia erikseen harjoittamaan, jotka eivät ole peliautomaattitoimintaa harjoittavia yrityksiä. Ajanvietepeliautomaattipalvelujen markkinoita on pidettävä varsinaisten peliautomaattipalvelujen markkinoita sivuavina, mutta silti niistä erillisinä markkinoina. Näkökohtia, joilla voidaan perustella varsinaisen pelitoiminnan syrjivän yksinoikeuden säilyttämistä, kuten uhkapeliin liittyviä moraalisia, uskonnollisia ja sivistyksellisiä näkökohtia, rikosten ja petosten riskiä, sitä tosiseikkaa, että uhkapelimahdollisuudet muodostavat yllykkeen tuhlata rahaa, millä voi olla tuhoisia yksilöllisiä ja sosiaalisia seurauksia, samoin kuin sitä seikkaa, että järjestäytynyt uhkapeli voi myötävaikuttaa merkittävästi vapaaehtoistoiminnan tai yleistä mielenkiintoa omaavan toiminnan rahoittamiseen(2), ei voida soveltaa ajanvietepelitoimintaan.8. RAY on yritys, jonka toimintaa ohjaa erityinen säädös, kuten edellä on esitetty. Suomen hallituksella on huomattava vaikutus sen toimintaan ja hallintoon myös sen kautta, että sillä on oikeus nimetä puolet johtokunnan jäsenistä, mukaan lukien puheenjohtaja. Näistä syistä RAY on yritys ETA-sopimuksen 59 artiklan 1 kohdan tarkoittamassa merkityksessä. Ajanvietepelilaki muodostaa toimenpiteen ETA-sopimuksen 59 artiklan tarkoittamassa merkityksessä.9. RAY:lle myönnettyä yksinoikeutta pitää ajanvieteautomaatteja yleisön käytettävissä ei voida katsoa perustelluksi siltä pohjalta, että se liittyy uhkapelitoiminnan erityisluonteeseen. Myöntämällä RAY:lle yksinoikeuden pitää ajanvietepelejä yleisön käytettävissä maksua vastaan ja tehden täten mahdottomaksi, ilman objektiivista tarvetta tai perustelua, minkään muun yrityksen harjoittaa tällaista taloudellista toimintaa missään muodossa Suomessa, Suomi rikkoo ETA-sopimuksen 59 artiklan 1 kohtaa, sellaisena kuin sitä tulkitaan yhdessä ETA-sopimuksen sijoittautumisvapautta ja vapautta tarjota palveluja koskevan 31 ja 36 artiklan kanssa.10. Kyseinen yksinoikeus vääristää myös kilpailua muiden ETA-sopimuksen sopimuspuolena olevien valtioiden yritysten kustannuksella. Yksinoikeus ei siten ole yhdenmukainen sen ETA-sopimuksen 1 artiklan 2 kohdan 3 alakohdan sisältämän tavoitteen kanssa, joka koskee sellaisen järjestelmän perustamista, jolla varmistetaan, että kilpailu ei vääristy, mikä saavutetaan erityisesti noudattamalla ETA-sopimuksen 53 ja 54 artiklan periaatteita.11. Suomen hallitus näyttää hyväksyneen velvollisuuden muuttaa lainsäädäntöä siten, että poistetaan RAY:lle myönnetty yksinoikeus pitää ajanvieteautomaatteja yleisön käytettävissä. Suomen hallitus on ilmoittanut EFTA:n valvontaviranomaiselle osoittamassaan kirjeenvaihdossa, että kansallista lainsäädäntöä muutetaan tämän mukaisesti ja että se on esittänyt eduskunnalle tätä koskevan lakiehdotuksen. Suomen hallitus kuitenkin kiistää, että uuden lainsäädännön voimaantulopäivä voisi olla 1 päivä toukokuuta 1995.12. ETA-sopimuksessa ei määrätä mistään siirtymäkaudesta, jota voitaisiin soveltaa tässä tapauksessa yksinoikeuden myöntämistä koskevan kansallisen lainsäädännön mukauttamiseksi silloin, kun tällainen mukauttaminen on tarpeen. Sen vuoksi Suomen lainsäädäntö olisi yhdenmukaistettava ETA-sopimuksen kanssa ETA-sopimuksen voimaantuloon mennessä, eli 1 päivään tammikuuta 1994 mennessä. Tarpeellisia muutoksia ei kuitenkaan vieläkään ole vahvistettu. EFTA:n valvontaviranomainen ei näe mitään pakottavia syitä, joiden vuoksi minkäänlainen lisäviive rikkomisen päättämiseksi olisi perusteltu.Edellä mainituista syistä EFTA:n valvontaviranomainen pitää tarpeellisena vedota ETA-sopimuksen 59 artiklaan saadakseen Suomen toteuttamaan tätä tarkoitusta varten tarpeellisia toimenpiteitä.ON PÄÄTTÄNYT SEURAAVAA:1 artiklaSuomen laki ajanvieteautomaateista 426/76, annettu 27 päivänä toukokuuta 1976, ei ole yhdenmukainen ETA-sopimuksen 59 artiklan 1 kohdan kanssa, sellaisena kuin sitä tulkitaan yhdessä ETA-sopimuksen 1, 31 ja 36 artiklan kanssa, siltä osin kuin siinä määrätään yksinoikeudesta pitää ajanvieteautomaatteja yleisön käytettävissä maksua vastaan.2 artiklaSuomen on toteutettava kaikkia tarpeellisia lainsäädännöllisiä ja hallinnollisia toimenpiteitä rikkomisen päättämiseksi mahdollisimman pian. Suomen on ilmoitettava EFTA:n valvontaviranomaiselle kuukauden kuluessa tiedoksiantopäivämäärästä tämän päätöksen noudattamisen edellyttämistä toimenpiteistä, joita on toteutettu.3 artiklaTämä päätös, joka on todistusvoimainen englannin kielellä, on osoitettu Suomen tasavallalle.Tehty Brysselissä 30 päivänä joulukuuta 1994.EFTA:n valvontaviranomaisen puolestaPuheenjohtajaKnut ALMESTAD(1) Tässä yhteydessä voidaan taustatietona todeta, että RAY pitää automaatteja sekä omissa peliluolissaan että vuokratiloissa baareissa, huoltoasemilla ja muissa yleisöpaikoissa.(2) Katso Euroopan yhteisöjen tuomioistuimen päätös asiassa C-275/92 Schindler [1994] ECR I-1039.


title: Neuvoston päätös, tehty 26 päivänä marraskuuta 2007 , yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen allekirjoittamisesta yhteisön puolesta

text:
               9.11.2011

               FI

               Euroopan unionin virallinen lehti

               L 291/45

         NEUVOSTON PÄÄTÖS,
   tehty 26 päivänä marraskuuta 2007,
   yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen allekirjoittamisesta yhteisön puolesta
   (2011/720/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan ja 133 artiklan 4 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta Amerikan yhdysvaltojen ja Euroopan yhteisön välisen sopimuksen yhteistyöstä siviili-ilmailun turvallisuuden sääntelyssä sen neuvoston päätöksen mukaisesti, jolla komissiolle annetaan lupa aloittaa neuvottelut.

               (2)

               Sopimus olisi allekirjoitettava sillä edellytyksellä, että se tehdään mahdollisesti myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta yhteistyötä siviili-ilmailun turvallisuuden sääntelyssä koskevan Amerikan yhdysvaltojen ja Euroopan yhteisön välisen sopimuksen, jäljempänä ’sopimus’, allekirjoittaminen sillä edellytyksellä, että neuvosto tekee päätöksen sopimuksen tekemisestä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.
   3 artikla
   Jäsenvaltioiden on toteutettava kaikki tarvittavat toimenpiteet sen varmistamiseksi, että niiden sopimuksen lisäyksessä 1 lueteltuja kahdenvälisiä sopimuksia Yhdysvaltojen kanssa voidaan tarpeen mukaan muuttaa tai ne voidaan irtisanoa sopimuksen tullessa voimaan.

      Tehty Brysselissä 26 päivänä marraskuuta 2007.

            Neuvoston puolesta

            Puheenjohtaja

         J. SILVA


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka IX - Euroopan tietosuojavaltuutettu

text:
               26.9.2009

               FI

               Euroopan unionin virallinen lehti

               L 255/93

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka IX – Euroopan tietosuojavaltuutettu
   (2009/640/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0424/2008) (2),

               —

               ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0154/2009),

               1.

               myöntää Euroopan tietosuojavaltuutetulle vastuuvapauden talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka IX – Euroopan tietosuojavaltuutettu
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2007 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6-0424/2008) (2),

               —

               ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0154/2009),

               1.

               panee merkille, että vuonna 2007 Euroopan tietosuojavaltuutetulla oli käytettävissään maksusitoumusmäärärahoja yhteensä 5 miljoonaa euroa (2006: 4,1 miljoonaa euroa (6)) eli lähes 20 prosenttia enemmän kuin vuonna 2006 ja että niiden käyttöaste oli 86,14 prosenttia, joka jää alle muiden toimielinten keskiarvon (93,84 prosenttia);

               2.

               panee merkille, että tietosuojavaltuutetulle osoitettujen vakinaisten virkojen määrä nousi 24:stä 29:ään vuodesta 2006 vuoteen 2007 (+21 prosenttia); pitää tässä yhteydessä myönteisenä tietosuojavaltuutetun aikomusta rajoittaa tehtävien ja henkilöstön laajentamista pyrkien hallittuun kasvuun, jotta varmistetaan, että uusi henkilöstö otetaan vastaan tehokkaasti ja että huolehditaan sen asianmukaisesta integroimisesta ja perehdyttämisestä;

               3.

               huomauttaa, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin tietosuojavaltuutetun osalta;

               4.

               muistuttaa, että komission, parlamentin ja neuvoston pääsihteereiden yhdessä Euroopan tietosuojavaltuutetun kanssa allekirjoittama hallinnollista yhteistyöjärjestelyä koskeva sopimus uusittiin 7. joulukuuta 2006 ja että se on voimassa seuraavat kolme vuotta 16. tammikuuta 2007 alkaen;

               5.

               panee merkille, että edellä mainitun yhteistyösopimuksen perusteella komission maksutoimisto huolehtii Euroopan tietosuojavaltuutetun virkamatkojen hallinnollisesta käsittelystä ja että samoja sisäisiä sääntöjä sovelletaan virkamatkojen aikana aiheutuneiden majoituskustannusten korvaamiseen sen kahden henkilöstöryhmän, eli kahden jäsenen ja henkilöstön osalta;

               6.

               muistuttaa, että Euroopan tietosuojavaltuutettu päätti 7. marraskuuta 2006 tehdyllä päätöksellä perustaa sisäisen valvontarakenteen, joka sopii sen toimintaan ja vastaa sen vaatimuksia; panee merkille, että tietosuojavaltuutetun yksiköiden tekemä ensimmäinen arvio tästä sisäisestä valvontajärjestelmästä on osoittanut sen toimivuuden ja tehokkuuden;

               7.

               panee tyytyväisenä merkille, että sisäisen tarkastuksen yksikön ensimmäinen tarkastuskertomus saatiin syyskuussa 2007 ja että siinä yksilöitiin eräitä parannuksia kaipaavia seikkoja; on tyytyväinen, että tietosuojavaltuutetun lupaama sisäisen tarkastuksen yksikön suositusten täytäntöönpano asetettiin yhdeksi vuoden 2008 ensisijaisista tavoitteista ja että sen seurauksena laadittiin asiaa koskeva toimintasuunnitelma vuoden 2008 alkupuolella; kannustaa tietosuojavaltuutettua panemaan tämän toimintasuunnitelman täysin täytäntöön;

               8.

               on tyytyväinen Euroopan tietosuojavaltuutetun ja apulaistietosuojavaltuutetun päätökseen julkaista vuosittain ilmoitus taloudellisista eduistaan samanlaisella lomakkeella, jonka parlamentin jäsenet vuosittain täyttävät ja joka sisältää asiaankuuluvat tiedot muun muassa ilmoituksenalaisesta ammatillisesta toiminnasta ja palkallisista toimista tai tehtävistä;

               9.

               onnittelee Euroopan tietosuojavaltuutettua tämän 12. syyskuuta 2007 tekemästä päätöksestä liittyä Euroopan parlamentin, neuvoston ja komission välillä 25. toukokuuta 1999 tehtyyn toimielinten sopimukseen Euroopan petostentorjuntaviraston (OLAF) sisäisistä tutkimuksista (7) sovellettaessa asetuksella (EY) N:o 1073/1999 (8) perustettua järjestelmää;

               10.

               pyytää tietosuojavaltuutettua sisällyttämään seuraavaan toimintakertomukseensa (varainhoitovuosi 2008) luvun, jossa selvitetään seikkaperäisesti, mitä jatkotoimia vuoden aikana on toteutettu parlamentin aikaisempien vastuuvapauden myöntämispäätösten perusteella, mukaan lukien mahdolliset suositusten noudattamatta jättämistä koskevat perustelut;

               11.

               toteaa, että varainhoitoasetukseen tehdyistä tarkistuksista huolimatta siihen sisältyvät hankintoja koskevat säännöt ovat edelleen pienten toimielinten, kuten Euroopan tietosuojavaltuutetun, kannalta liiallisen raskaita, etenkin kun on kyse arvoltaan suhteellisen pieniä hankintoja koskevista tarjouksista; kehottaa komissiota – tämän tehdessä alustavaa työtään ennen varainhoitoasetukseen esitettävien mahdollisten muutosehdotusten laatimista – kuulemaan laajalti Euroopan tietosuojavaltuutettua ja tämän sihteeristöä varmistaakseen, että näiden näkökannat otetaan täysimääräisesti huomioon lopullisessa luonnoksessa.

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EYVL L 248, 16.9.2002, s. 1.

      (6)  2005: 2,8 miljoonaa euroa

      (7)  EYVL L 136, 31.5.1999, s. 15.

      (8)  Euroopan parlamentin ja neuvoston asetus (EY) N:o 1073/1999, annettu 25. toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1).


Avis juridique important

|

31999D0802

1999/802/EY: Neuvoston päätös, tehty 22 päivänä lokakuuta 1999, Välimeren suojelemista pilaantumiselta koskevaan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehtyjen muutosten hyväksymisestä (Barcelonan yleissopimus)

Virallinen lehti nro L 322 , 14/12/1999 s. 0032 - 0043

NEUVOSTON PÄÄTÖS,tehty 22 päivänä lokakuuta 1999,Välimeren suojelemista pilaantumiselta koskevaan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehtyjen muutosten hyväksymisestä (Barcelonan yleissopimus)(1999/802/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:1) Yhteisö on sopimuspuolena Välimeren suojelemista pilaantumiselta koskevassa yleissopimuksessa(2), jäljempänä "Barcelonan yleissopimus", ja se on tehnyt myös neljä Barcelonan yleissopimuksen yhteydessä hyväksyttyä pöytäkirjaa, jotka ovat aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskeva pöytäkirja(3), yhteistyötä öljyn ja muiden vahingollisten aineiden aiheuttaman Välimeren pilaantumisen torjumiseksi hätätilanteessa koskeva pöytäkirja(4), Välimeren suojelemista maalta peräisin olevalta pilaantumiselta koskeva pöytäkirja(5) sekä Välimeren erityisiä suojelualueita koskeva pöytäkirja(6).2) Komissio on yhteisön puolesta osallistunut Barcelonan yleissopimuksen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan pöytäkirjan, jäljempänä "pöytäkirja", tarkistamista koskeviin neuvotteluihin Barcelonan yleissopimuksen sopimuspuolten perustamassa työryhmässä.3) Yhteisön tehtäviin kuuluu osallistua kansainväliseen toimintaan niillä tarkistetun Barcelonan yleissopimuksen ja pöytäkirjan kattamilla aloilla, jotka kuuluvat sen toimivaltaan.4) Euroopan yhteisön perustamissopimuksen 174 artiklan mukaan yhteisön ympäristöpolitiikalla myötävaikutetaan sellaisten tavoitteiden saavuttamiseen, jotka koskevat ympäristön laadun säilyttämistä, suojelua ja parantamista sekä sellaisten toimenpiteiden edistämistä kansainvälisellä tasolla, joilla puututaan alueellisiin tai maailmanlaajuisiin ympäristöongelmiin.5) Barcelonan yleissopimukseen ja pöytäkirjaan tehtyjen muutosten soveltamisala kuuluu ainakin osittain yhteisön toimivallan piiriin. Yhteisö on antanut useita direktiivejä tällä alalla ja lisäksi se on sopimuspuolena useissa asiaa koskevissa kansainvälisissä yleissopimuksissa. Siksi yhteisö valvoo, ettei näiden kansainvälisten sopimusten tekeminen heikennä nykyistä yhteisön lainsäädäntöä tai muuta sen soveltamisalaa.6) Yhteisön liittyminen tarkistettuun Barcelonan yleissopimukseen ja pöytäkirjaan edistää Euroopan yhteisön perustamissopimuksen 174 artiklassa vahvistettujen tavoitteiden saavuttamista.7) Tarkistettu Barcelonan yleissopimus ja pöytäkirja hyväksyttiin ja avattiin sopimuspuolten allekirjoituksille Barcelonassa 9 ja 10 päivänä kesäkuuta 1995 pidetyssä täysivaltaisten edustajien konferenssissa.8) Yhteisö on jäsenvaltioiden rinnalla allekirjoittanut Barcelonan yleissopimuksen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan pöytäkirjan tarkistukset,ON PÄÄTTÄNYT SEURAAVAA:1 artiklaVälimeren suojelemista pilaantumiselta koskevaan Barcelonan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehdyt muutokset hyväksytään yhteisön puolesta.Mainitut muutokset ovat tämän päätöksen ohessa.2 artiklaNeuvoston puheenjohtaja valtuutetaan ilmoittamaan yhteisön puolesta Välimeren suojelemista pilaantumiselta koskevaan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehtyjen muutosten hyväksymisestä Välimeren suojelemista pilaantumiselta koskevan yleissopimuksen 16 artiklan mukaisesti(7).3 artiklaTämä päätös julkaistaan Euroopan yhteisöjen virallisessa lehdessä.Se tulee voimaan päivänä, jona se tehdään.Tehty Luxemburgissa 22 päivänä lokakuuta 1999.Neuvoston puolestaPuheenjohtajaS. MÖNKÄRE(1) EYVL C 219, 30.7.1999, s. 186.(2) Päätös 77/585/ETY, EYVL L 240, 19.9.1977, s. 1.(3) Päätös 77/585/ETY, EYVL L 240, 19.9.1977, s. 1.(4) Päätös 81/420/ETY, EYVL L 162, 19.6.1981, s. 4.(5) Päätös 83/101/ETY, EYVL L 67, 12.3.1983, s. 1.(6) Päätös 84/132/ETY, EYVL L 68, 10.3.1984, s. 36.(7) Välimeren suojelemista pilaantumiselta koskevaan yleissopimukseen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevaan pöytäkirjaan tehtyjen muutosten voimaantulopäivä julkaistaan Euroopan yhteisöjen virallisessa lehdessä Euroopan unionin neuvoston pääsihteeristön toimesta.


title: 2014/691/EU: Neuvoston päätös, annettu 29 päivänä syyskuuta 2014 , Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta annetun päätöksen 2014/668/EU muuttamisesta

text:
               3.10.2014

               FI

               Euroopan unionin virallinen lehti

               L 289/1

         NEUVOSTON PÄÄTÖS,
   annettu 29 päivänä syyskuuta 2014,
   Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta annetun päätöksen 2014/668/EU muuttamisesta

      (2014/691/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto hyväksyi 23 päivänä kesäkuuta 2014 päätöksen 2014/668/EU (1).

               (2)

               Ukrainaa kuultuaan ja Ukrainan rauhaprosessin täytäntöönpanoa koskeviin laajempiin pyrkimyksiin liittyen komissio on ehdottanut neuvostolle, että Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’assosiaatiosopimus’, kauppaa koskevien määräysten (IV osasto) väliaikaista soveltamista lykätään 31 päivään joulukuuta 2015 saakka samalla kun jatketaan EU:n yksipuolisten kaupan toimenpiteiden soveltamista Ukrainan hyväksi.

               (3)

               Assosiaatiosopimuksen III, IV, V, VI ja VII osaston asianmukaisten määräysten sekä niitä koskevien liitteiden ja pöytäkirjojen väliaikainen soveltaminen tulee voimaan vaiheittain. Assosiaatiosopimuksen 486 artiklassa määrätty ilmoitus tehdään III, V, VI ja VII osaston sekä niiden liitteiden ja pöytäkirjojen osalta viipymättä yhdessä neuvoston päätöksen 2014/295/EU (2) 4 artiklassa tarkoitettuja säännöksiä koskevan ilmoituksen kanssa. Mainitun IV osaston ja sen liitteiden ja pöytäkirjojen osalta ilmoitus tehdään siten, että väliaikainen soveltaminen tulee voimaan 1 päivänä tammikuuta 2016.

               (4)

               Neuvoston päätös 2014/668/EU sopimuksen väliaikaisesta soveltamisesta olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2014/668/EU 4 artiklaan kohdat seuraavasti:

      ”Sopimuksen 486 artiklan mukainen väliaikaista soveltamista koskeva ilmoitus tehdään III, V, VI ja VII osaston asiaankuuluvien määräysten sekä niiden liitteiden ja pöytäkirjojen osalta viipymättä.
      Sopimuksen 486 artiklan mukainen ilmoitus IV osaston asiaankuuluvien määräysten ja sen liitteiden ja pöytäkirjojen osalta tehdään siten, että väliaikainen soveltaminen tulee voimaan 1 päivänä tammikuuta 2016.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2014/668/EU, annettu 23 päivänä kesäkuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta (EUVL L 278, 20.9.2014, s. 1).

      (2)  Neuvoston päätös 2014/295/EU, annettu 17 päivänä maaliskuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta johdanto-osan, 1 artiklan ja I, II ja VII osastojen osalta, ja sopimuksen väliaikaisesta soveltamisesta (EUVL L 161, 29.5.2014, s. 1).


title: 2011/295/EU: Euroopan keskuspankin päätös, annettu 20 päivänä huhtikuuta 2011 , TARGET2-Securities-verkkopalvelujen tarjoajien valinnasta (EKP/2011/5)

text:
               21.5.2011

               FI

               Euroopan unionin virallinen lehti

               L 134/22

         EUROOPAN KESKUSPANKIN PÄÄTÖS,
   annettu 20 päivänä huhtikuuta 2011,
   TARGET2-Securities-verkkopalvelujen tarjoajien valinnasta
   (EKP/2011/5)
   (2011/295/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 3.1, 12.1, 17, 18 ja 22 artiklan,
   sekä katsoo seuraavaa:

               (1)

               TARGET2-Securities (jäljempänä ’T2S’) -hankkeella pyritään edistämään kaupankäynnin jälkeisten toimintojen yhtenäistämistä tarjoamalla Euroopan laajuisesti arvopaperi- ja rahakatteiden siirron perustoimintoja keskuspankkirahassa puolueettomasti ja yli kansallisten rajojen, jotta arvopaperikeskukset voivat tarjota asiakkailleen yhtenäisessä teknisessä ympäristössä yhdenmukaistettuja ja tuotteistettuja katteensiirtopalveluja toimitus maksua vastaan -periaatteella ja tarvittaessa maasta toiseen.

               (2)

               Kolmannen alustavan T2S-seurantaraportin yhteydessä T2S-ohjelmajohtokunta päätti helmikuussa 2010, että Deutsche Bundesbank, Banco de España, Banque de France ja Banca d’Italia (jäljempänä ’4CB-ryhmä’) ryhtyisivät tarvittaviin valmisteleviin toimiin enintään kolmen T2S-verkkopalvelujen tarjoajan saamiseksi tarjoamaan yhteyspalveluja T2S-alustaan, ja että Banca d’Italia johtaisi valintamenettelyä.

               (3)

               Neljännen T2S-seurantaraportin yhteydessä EKP:n neuvosto päätti 21 päivänä huhtikuuta 2010 pidetyssä kokouksessaan, että verkkopalvelujen tarjoamisesta järjestettäisiin kilpailu ja että lisenssejä myönnettäisiin enintään kolme.

               (4)

               Kesäkuussa 2010, viidennen T2S-seurantaraportin yhteydessä, T2S-ohjelmajohtokunta päätti, että Banca d’Italia hoitaisi valintamenettelyn eurojärjestelmän puolesta. Se päätti lisäksi, että T2S-ohjelmajohtokunta vastaisi valintalautakunnan jäsenten nimeämisestä, sillä eurojärjestelmän keskuspankit vastaisivat valintalautakunnasta sekä valintakriteereiden perusteella tehtävästä valintalautakunnan päätöksestä. Banca d’Italia olisi vastuussa valintaprosessin järjestämisestä oikealla tavalla, ja valintaprosessiin liittyvä erityinen vahingonkorvausvastuu olisi eri kuin tasojen 2 ja 3 välisen sopimuksen mukainen 4CB-ryhmän korvausvastuu.

               (5)

               T2S-ohjelmajohtokunta päätti 13 päivänä elokuuta 2010, että Banca d’Italian vahingonkorvausvastuu tulisi määritellä tarkemmin eurojärjestelmän keskuspankkien Banca d’Italialle annettavassa valintamenettelyn järjestämistä koskevassa valtuutuksessa.

               (6)

               Valintamenettelyn tavoitteena on antaa verkkopalvelujen tarjoajille tehtäväksi tarjota ennalta määritettyjä yhteyspalvelukokonaisuuksia, joiden perusteella T2S-verkkopalvelujen tarjoajat suunnittelevat, toteuttavat, toimittavat ja ylläpitävät ratkaisuja, joiden tarkoituksena on liiketietojen turvallinen siirto suoraan kytkeytyneiden T2S-toimijoiden ja T2S-alustan välillä.

               (7)

               Vaikka T2S-verkkopalvelujen tarjoajien valintamenettely ei kuulu julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY (1) soveltamisalaan, direktiivissä 2004/18/EY vahvistettuja sääntöjä, eurojärjestelmän yhteishankintoja koskevista järjestelyistä 17 päivänä marraskuuta 2008 annetussa päätöksessä EKP/2008/17 (2) vahvistettuja menettelyjä sekä direktiivin 2004/18/EY täytäntöönpanevia kansallisia lakeja tulisi, siltä osin kuin ne soveltuvat valtuutettuun kansalliseen keskuspankkiin, käyttää yleisenä ohjeena.

               (8)

               EKP:n neuvosto on nimittänyt Banca d’Italian T2S-verkkopalvelujen tarjoajien valintamenettelyn järjestäjäksi.

               (9)

               Banca d’Italia on hyväksynyt nimityksen ja vahvistanut olevansa halukas toimimaan tämän päätöksen mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan

               a)

               ’keskuspankilla’ Euroopan keskuspankkia (EKP) tai euroalueen kansallista keskuspankkia tai muuta keskuspankkia, joka sallii valuuttansa käytön T2S:ssä;

               b)

               ’arvopaperikeskuksella’ yhteisöä, a) joka mahdollistaa arvopaperitapahtumien käsittelyn ja katteensiirrot arvo-osuuskohtaisesti, b) joka tarjoaa säilytyspalveluja, (esim. yhtiötapahtumien ja kuoletusten hallinnointi), ja c) jolla on aktiivinen rooli arvopapereiden liikkeeseenlaskujen luotettavuuden varmistamisessa;

               c)

               ’T2S-ohjelmajohtokunnalla’ TARGET2-Securities-ohjelmajohtokunnan perustamisesta 19 päivänä maaliskuuta 2009 tehdyn päätöksen EKP/2009/6 (3) nojalla perustettua eurojärjestelmän hallintoelintä, jonka tehtävänä on laatia keskeisiä strategisia kysymyksiä koskevia ehdotuksia EKP:n neuvostolle ja toteuttaa puhtaasti teknisiä tehtäviä, jotka liittyvät T2S-hankkeeseen tai T2S-hankkeen myöhemmin korvaavaan järjestelyyn;

               d)

               ’T2S-verkkopalvelujen tarjoajalla’ verkkopalvelujen tarjoajaa, joka on allekirjoittanut lisenssisopimuksen yhteyspalvelujen tarjoamista varten;

               e)

               ’yhteyspalvelulla’ suoraa verkkoyhteyttä T2S-alustaan, jonka suoraan kytkeytynyt T2S-toimija tarvitsee T2S-verkkopalvelujen tarjoajalta voidakseen hyödyntää T2S-palveluja tai suorittaa T2S-palveluihin liittyviä tehtäviä ja velvoitteita;

               f)

               ’lisenssillä’ oikeuksien siirtämistä eurojärjestelmän keskuspankeilta T2S-verkkopalvelujen tarjoajalle koskien ennalta määritetyn yhteyspalvelukokonaisuuden tarjoamista suoraan kytkeytyneille T2S-toimijoille; lisenssin perusteella T2S-verkkopalvelujen tarjoajat suunnittelevat, toteuttavat, toimittavat ja ylläpitävät ratkaisuja, joiden tarkoituksena on sähköisen tiedon turvallinen siirto suoraan kytkeytyneiden T2S-toimijoiden ja T2S-alustan välillä;

               g)

               ’valintalautakunnalla’ viidestä asiantuntijasta muodostuvaa lautakuntaa; asiantuntijoista yksi edustaa valtuutettua keskuspankkia (tämä asiantuntija toimii puheenjohtajana), yksi 4CB-ryhmää, yksi EPCOa ja kaksi eurojärjestelmän keskuspankkeja; T2S-ohjelmajohtokunta nimeää asiantuntijat ja valtuutettu keskuspankki nimittää ne virallisesti;

               h)

               ’eurojärjestelmän hankintatoimistolla’ (EPCO) päätöksellä EKP/2008/17 perustettua elintä, jonka tehtävä on eurojärjestelmän yhteisten hankintojen koordinointi;

               i)

               ’eurojärjestelmän keskuspankilla’ euroalueen kansallista keskuspankkia tai EKP:tä;

               j)

               ’tasojen 2 ja 3 välisellä sopimuksella’ T2S-ohjelmajohtokunnan ja 4CB-ryhmän keskenään neuvottelemaa toimitus- ja operointisopimusta, jonka eurojärjestelmän keskuspankit ja 4CB-ryhmä allekirjoittavat EKP:n neuvoston hyväksynnän jälkeen. Se sisältää täydentävät yksityiskohdat 4CB-ryhmän, T2S-ohjelmajohtokunnan ja eurojärjestelmän keskuspankkien tehtävistä ja vastuista;

               k)

               ’suoraan kytkeytyneellä T2S-toimijalla’ mitä tahansa yhteisöä, jolla on oikeus sähköiseen tiedonvaihtoon T2S-alustan kanssa;

               l)

               ’valtuutetulla keskuspankilla’ euroalueen kansallista keskuspankkia, jonka EKP:n neuvosto on valtuuttanut hoitamaan T2S-verkkopalvelujen tarjoajien valintamenettelyn, ja jolle eurojärjestelmän keskuspankit ovat antaneet valtuudet solmia lisenssisopimus valituksi tulleiden osallistujien kanssa eurojärjestelmän keskuspankkien nimissä ja intressissä;

               m)

               ’T2S-palveluilla’ eurojärjestelmän keskuspankkien arvopaperikeskuksille ja keskuspankeille tarjoamia palveluja;

               n)

               ’lisenssisopimuksella’ EKP:n neuvoston T2S-ohjelmajohtokunnan ehdotuksesta hyväksymää sopimusta, johon sovelletaan Saksan oikeutta ja jossa vahvistetaan eurojärjestelmän keskuspankkien ja asianomaisen T2S-verkkopalvelujen tarjoajan väliset keskinäiset oikeudet ja velvollisuudet;

               o)

               ’valituksi tulleella osallistuja’ hakumenettelyyn osallistunutta osapuolta, jolle annetaan lisenssisopimus;

               p)

               ’hankintailmoituksella’ valintamenettelyä koskevaa ilmoitusta, joka julkaistaan Euroopan unionin virallisessa lehdessä sekä sen jäsenvaltion kansallisessa virallisessa lehdessä, jossa valtuutettu keskuspankki sijaitsee,

               q)

               ’valintasäännöillä’ valintamenettelyyn sovellettavia yksityiskohtaisia sääntöjä, jotka kuuluvat julkaistaviin valintamenettelyasiakirjoihin;

               r)

               ’valintamenettelyasiakirjoilla’ hankintatiedotetta, hankintailmoitusta, valintasääntöjä sekä niiden liitteitä ja lisäyksiä;

               s)

               ’euroalueen kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro;

               t)

               ’toimivuuden osoittamisella’ T2S-verkkopalvelujen tarjoajan lisenssisopimuksen allekirjoittamisen jälkeen suorittamaa testiä, sen osoittamiseksi, että sen tarjoama ratkaisu täyttää toimivuutta, kestävyyttä ja turvallisuutta koskevat perusvaatimukset;

               u)

               ’käyttöönottopäivällä’ päivää, jona ensimmäinen arvopaperikeskus rupeaa käyttämään T2S-palveluja.

         2 artikla
   Valtuutettu keskuspankki
   Eurojärjestelmän keskuspankkien puolesta valtuutettu keskuspankki

               a)

               hoitaa T2S-verkkopalvelujen tarjoajien valintamenettelyn omissa nimissään ja eurojärjestelmän keskuspankkien intressissä sekä täysimääräisessä yhteistyössä T2S-ohjelmajohtokunnan ja valintalautakunnan kanssa tarjoamalla välineet ja henkilöstöresurssit, jotka ovat tarpeen sen varmistamiseksi, että valintamenettely on valtuutetun keskuspankin jäsenvaltiossa sovellettavan lainsäädännön mukainen; ja

               b)

               allekirjoittaa valintalautakunnan päätöksen mukaisesti lisenssisopimuksen eurojärjestelmän nimissä ja intressissä ja siten, että T2S-verkkopalvelujen tarjoajien lukumäärä ei koskaan ole suurempi kuin kaksi.

         3 artikla
   Valintaa ja lisenssien antamista koskevat ehdot
   1.   Valtuutettu kansallinen keskuspankki hoitaa T2S-verkkopalvelujen tarjoajien valintamenettelyn Euroopan unionin toiminnasta tehdyssä sopimuksessa olevien yleisten periaatteiden mukaisesti; näihin kuuluvat avoimuus, suhteellisuus, yhdenvertaisuus, yhdenvertaiset osallistumismahdollisuudet ja syrjimättömyys.
   2.   T2S-verkkopalvelujen tarjoajien lukumäärä ei saa koskaan olla suurempi kuin kaksi.
   3.   Valintamenettelyä hoitaessaan valtuutetun keskuspankin on erityisesti noudatettava seuraavia ehtoja:

               a)

               sen on järjestettävä avoin menettely lisenssien antamiseksi, ja kaikki taloudelliset toimijat voivat tehdä tarjouksen;

               b)

               kaikki valintamenettelyasiakirjat on laadittava yhteistyössä eurojärjestelmän keskuspankkien ja valtuutetun keskuspankin kesken, ja T2S-ohjelmajohtokunnan on hyväksyttävä ne;

               c)

               T2S-verkkopalvelujen tarjoajat on valittava T2S-ohjelmajohtokunnan hyväksymän mallin mukaisesti suoraan kytkeytyneille T2S-toimijoille tarjottavien palvelujen peruspaketin halvimman enimmäishinnan perusteella;

               d)

               kaikki valintamenettelyasiakirjat on julkaistava englannin kielellä. Valtuutettu keskuspankki voi julkaista hankintailmoituksen myös omalla virallisella kielellään. Valintamenettelyn osallistujien on toimitettava tarjouksensa ja sitä tukevat asiakirjat englannin kiellellä;

               e)

               valtuutetun keskuspankin on hankintailmoituksessa täsmennettävä, että se hoitaa valintamenettelyn omissa nimissään ja intressissään sekä eurojärjestelmän keskuspankkien intressissä;

               f)

               valtuutetun keskuspankin on julkaistava hankintailmoitus vähintään i) Euroopan unionin virallisessa lehdessä, ii) siinä kansallisessa virallisessa lehdessä, jossa valtuutettu kansallinen keskuspankki julkaisee hankintailmoituksensa, iii) kahdessa kansallisessa sanomalehdessä, iv) Financial Times ja The Economist -lehdissä. Valintamenettelyasiakirjat on julkaistava valtuutetun kansallisen keskuspankin verkkosivuilla. Hankintailmoitus on lisäksi julkaistava EKP:n verkkosivuilla; mukana on oltava linkki valtuutetun keskuspankin verkkosivuille, joiden kautta on mahdollista tutustua kaikkiin valintamenettelyasiakirjoihin;

               g)

               valtuutetun keskuspankin on vastattava valintaprosessiin liittyviin hankintailmoituksessa mainittuun sähköpostiosoitteeseen lähetettyihin kysymyksiin. Tällaiset vastaukset on julkaistava valtuutetun keskuspankin ja EKP:n verkkosivuilla;

               h)

               heti tarjousten jättöajan päättymisen jälkeen valtuutettu keskuspankki nimittää ja valtuuttaa valintalautakunnan virallisesti T2S-ohjelmajohtokunnan esityksestä;

               i)

               valintalautakunnan jäsenten on allekirjoitettava T2S-ohjelmajohtokunnan hyväksymä eturistiriitojen puuttumista koskeva vakuutus;

               j)

               valtuutetun keskuspankin on huolehdittava valintamenettelyn käytännön järjestelyistä;

               k)

               valintalautakunta tutkii muun muassa hallinnolliset ja tekniset asiakirjat sekä päättää sellaisten osallistujien sulkemisesta pois valintamenettelystä, jotka eivät täytä osallistumiselle asetettuja edellytyksiä. Valintalautakunta arvioi poikkeuksellisen alhaisia tarjouksia valintamenettelyasiakirjoissa vahvistettujen sääntöjen mukaisesti. Niiden osallistujien osalta, joita ei ole suljettu pois valintamenettelystä, valintalautakunta määrittelee osallistujien paremmuusjärjestyksen nousevassa järjestyksessä, siten että parhaana tarjouksena pidetään taloudellisinta tarjousta;

               l)

               Valtuutetun keskuspankin on virallisesti toimitettava asianomaisille osallistujille tiedot valintalautakunnan päätöksistä käyttäen turvallista ja nopeaa kirjallista tiedonantotapaa.

         4.   Kun valintalautakunta on määritellyt osallistujien paremmuusjärjestyksen 3 kohdan k alakohdan mukaisesti (alustava valinta), valtuutettu keskuspankki tekee omalla vastuullaan sisäisen luotettavuustarkastuksen varmistaakseen, että valintamenettely suoritettiin oikein. Kun tarkastus on suoritettu ja läpäisty, valtuutettu keskuspankki tekee lopullisen valinnan ja tarkastaa, että valituksi tulleet osallistujat täyttävät osallistumisen edellytykset ja että niiden antamat vakuutukset ovat totuudenmukaisia. Mikäli luotettavuustarkastusta ei läpäistä, lopullinen valinta lykätään ja valtuutetun keskuspankin on pyydettävä neuvoa T2S-ohjelmajohtokunnalta.
   5.   Valintamenettelystä johtuvien oikeuksien ja velvoitteiden osalta valtuutettu keskuspankki toimii omissa nimissään ja intressissään sekä eurojärjestelmän keskuspankkien intressissä. Se raportoi T2S-ohjelmajohtokunnalle valintamenettelystä ja noudattaa T2S-ohjelmajohtokunnan päätöksiä.
   6.   Valtuutettu keskuspankki vastaa valintamenettelyyn liittyvien tehtäviensä suorittamisesta aiheutuvista kustannuksistaan.
   4 artikla
   Lisenssisopimus
   1.   Kun valtuutettu keskuspankki on edellä mainituin ehdoin suorittanut valintaa ja lisenssin antamista koskevan menettelyn, valtuutetun keskuspankin ja valintalautakunnan on ryhdyttävä kaikkiin tarvittaviin valmistaviin toimiin, jotta valtuutettu keskuspankki voi eurojärjestelmän keskuspankkien nimissä ja intressissä solmia lisenssisopimuksen kunkin valituksi tulleen osallistujan kanssa. Tätä tarkoitusta varten eurojärjestelmän keskuspankit valtuuttavat erillisellä valtakirjalla valtuutetun keskuspankin solmimaan lisenssisopimuksen (valtuutettu keskuspankki toimii avoimesti eurojärjestelmän keskuspankkien puolesta).
   2.   Allekirjoitettuaan lisenssisopimuksen T2S-verkkopalvelujen tarjoajan on osoitettava tarjoamansa ratkaisun toimivuus. Mikäli T2S-verkkopalvelujen tarjoaja ei pysty osoittamaan tarjoamansa ratkaisun toimivuutta, lisenssisopimus päättyy. Tällaisessa tilanteessa valtuutettu kansallinen keskuspankki antaa lisenssin sille valintaprosessin osallistujalle, joka on paremmuusjärjestyksessä seuraava valituksi tulleiden osallistujien jälkeen.
   3.   Ensimmäisessä valintamenettelyssä myönnetty lisenssi lakkaa olemasta voimassa seitsemän vuotta käyttöönottopäivän jälkeen, sanotun kuitenkaan rajoittamatta seuraavien kohtien soveltamista.
   4.   Mikäli T2S-verkkopalvelujen kanssa tehty sopimus irtisanotaan tai puretaan ennen sen voimassaolon päättymistä, mutta sen jälkeen kun ratkaisun toimivuus on osoitettu, T2S-ohjelmajohtokunta voi päättää, tarjotaanko lisenssisopimus sille valintamenettelyn osallistujalle, joka on paremmuusjärjestyksessä seuraava valituksi tulleiden osallistujien jälkeen, vai uuden valintamenettelyn perusteella muulle verkkopalvelujen tarjoajalle; tällaisen uuden valintamenettelyn järjestää valtuutettu keskuspankki tai EKP:n neuvoston nimittämä muu eurojärjestelmän keskuspankki. Uusi lisenssisopimus on voimassa seitsemän vuotta.
   5.   T2S-ohjelmajohtokunnan pyynnöstä valtuutettu keskuspankki pidentää kaikkien lisenssisopimusten voimassaoloaikaa kahdesti vuodella.
   6.   Valtuutetulla keskuspankilla on yhteyspalveluihin liittyvissä asioissa toimivalta edustaa yhteisesti eurojärjestelmän keskuspankkeja suhteessa T2S-verkkoalvelujen tarjoajiin ja kolmansiin osapuoliin ja hallinnoida jatkuvasti lisenssisopimuksia eurojärjestelmän nimissä ja intressissä esim. toteuttamalla erojärjestelmän keskuspankkien oikeuksia ja velvollisuuksia, myös oikeudenkäynneissä, liittyen esim. sopimusten rikkomiseen, vahingonkorvauksiin, sopimusten päättämiseen, riitautuksiin ja muihin sopimusmuutoksiin. Valtuutettu kansallinen keskuspankki raportoi tästä T2S-ohjelmajohtokunnalle ja noudattaa T2S-ohjelmajohtokunnan ohjeita.
   7.   Valtuutettu keskuspankki ryhtyy kaikkiin tarvittaviin toimiin lisenssisopimuksiin liittyvien eurojärjestelmän keskuspankkien ja, soveltuvin osin, valtuutetun keskuspankin velvoitteiden ja oikeuksien täyttämiseksi ja raportoi tästä T2S-ohjelmajohtokunnalle sekä noudattaa T2S-ohjelmajohtokunnan tähän liittyviä ohjeita.
   8.   Valtuutettu keskuspankki vastaanottaa kaikki lisenssisopimukseen liittyvät tiedonannot, selitykset ja vaateet, oikeudenkäyntiin liittyvät tiedoksiannot mukaan luettuina, jotta se voi toteuttaa eurojärjestelmän keskuspankkien ja, soveltuvin osin, valtuutetun keskuspankin lisenssisopimukseen liittyvät oikeudet ja velvoitteet.
   9.   Eurojärjestelmän keskuspankit korvaavat valtuutetulle keskuspankille 6–8 kohdan mukaisesta lisenssisopimusten hallinnoinnista ja seurannasta aiheutuneet kohtuulliset kustannukset, sanotun kuitenkaan rajoittamatta 5 artiklan soveltamista.
   5 artikla
   Korvausvaatimukset
   1.   Valtuutettu keskuspankki vastaa eurojärjestelmän keskuspankkeihin nähden rajoituksitta menetyksistä ja vahingoista, jotka se on aiheuttanut petollisella tai tahallisella toiminnallaan suorittaessaan tämän päätöksen mukaisia oikeuksiaan ja velvollisuuksiaan. Se vastaa eurojärjestelmän keskuspankkeihin nähden menetyksistä ja vahingoista, jotka se on aiheuttanut törkeällä huolimattomuudellaan täyttäessään tämän päätöksen mukaisia velvollisuuksiaan; tässä tapauksessa vahingonkorvauksen enimmäismäärä on 2 000 000 euroa kalenterivuodelta.
   2.   Jos valtuutettu keskuspankki täyttäessään tämän päätöksen mukaisia velvollisuuksiaan aiheuttaa petollisella tai tahallisella toiminnallaan vahinkoa kolmannelle osapuolelle, valtuutettu keskuspankki on vastuussa kaikista tälle kolmannelle osapuolelle mahdollisesti maksettavista korvauksista.
   3.   Jos valtuutettu keskuspankin täyttäessään tämän päätöksen mukaisia velvollisuuksiaan aiheuttaa törkeän huolimattomalla tai huolimattomalla toiminnallaan vahinkoa kolmannelle osapuolelle, valtuutettu keskuspankki on vastuussa kaikista tälle kolmannelle osapuolelle mahdollisesti maksettavista korvauksista. Eurojärjestelmän keskuspankit korvaavat valtuutetulle keskuspankille tällaiset korvaukset siltä osin kuin ne ylittävät 2 000 000 euroa kalenterivuodelta, edellyttäen että korvaus perustuu tuomioistuimen päätöksen tai valtuutetun keskuspankin ja tällaisen kolmannen osapuolen väliseen ja T2S-ohjelmajohtokunnan etukäteen hyväksymään sopimukseen.
   4.   Eurojärjestelmän keskuspankkien on viipymättä korvattava valtuutetulle keskuspankille täysimääräisesti sen kolmansille osapuolille maksamat vahingonkorvaukset, mikäli ne johtuvat a) osallistumis- ja valintaehdoista; b) osallistumis- ja valintaehtojen perusteella tehdystä valintalautakunnan päätöksestä; c) valintalautakunnan virheellisestä menettelystä, pois luettuina tilanteet, joissa valintalautakunta on toiminut valtuutetun keskuspankin antamien kirjallisten ohjeiden mukaisesti tai ei ole saanut kyseistä asiaa koskevia asianmukaisia kirjallisia etukäteisohjeita; d) päätöksestä tai tapahtumasta, johon valtuutettu keskuspankki ei ole voinut vaikuttaa, myönnetyn lisenssin voimassaoloon vaikuttavat päätökset ja tapahtumat mukaan luettuina.
   5.   Eurojärjestelmän keskuspankit eivät korvaa valtuutetulle keskuspankille sen kolmansille osapuolille maksamia korvauksia vahingoista, jotka johtuvat valtuutetun keskuspankin vastuualueeseen kuuluvista operatiivisista toiminnoista ja muista käytännön toimista; poikkeuksena ovat tilanteet, joissa valtuutettu keskuspankki on oman kantansa vastaisesti toiminut 3 artiklan 5 kohdan mukaisten T2S-ohjelmajohtokunnan ohjeiden mukaisesti.
   6.   Mikäli kolmansien osapuolten nostama oikeusasia liittyy valintamenettelyä koskeviin toimiin ja laiminlyönteihin, joista eurojärjestelmän keskuspankkien on katsottava oleva yksin vastuussa, eurojärjestelmän keskuspankit antavat, valtuutettua keskuspankkia kuultuaan, valtuutetulle keskuspankille viivytyksettä ohjeita toimista, joihin sen on ryhdyttävä; tällaisia toimia voivat olla ulkopuolisten oikeudellisten neuvonantajien tai valtuutetun keskuspankin omien oikeudellisten neuvonantajien edustus. Kun on päätetty miten oikeusasiassa menetellään, eurojärjestelmän keskuspankit vastaavat tällaisesta oikeusmenettelystä johtuvista prosessikuluista ja -maksuista.
   7.   Eurojärjestelmän keskuspankit ovat vastuussa valintalautakunnan yksittäisten jäsenten valintamenettelyyn liittyvistä toimista ja laiminlyönneistä.
   8.   Mikäli kolmansien osapuolten nostama oikeusasia liittyy valintamenettelyä koskeviin toimiin ja laiminlyönteihin, joista valtuutettu keskuspankki on yksin vastuussa, se tekee täysimääräisessä yhteistyössä eurojärjestelmän keskuspankkien kanssa päätöksen toimista, joihin sen on ryhdyttävä; tällaisia toimia voivat olla ulkopuolisten oikeudellisten neuvonantajien tai omien oikeudellisten neuvonantajien edustus; valtuutettu keskuspankki vastaa tällaisista toimista aiheutuvista kuluista.
   9.   Jos eurojärjestelmän keskuspankki ja valtuutettu keskuspankki ovat yhdessä vastuussa kolmannen osapuolen menetyksistä tai vahingoista, kukin maksaa yhtä suuren osan.
   6 artikla
   Loppusäännös
   1.   Valtuutus on voimassa seitsemän vuotta käyttöönottopäivästä.
   2.   Valtuutuksen voimassaolon loppuminen ei vaikuta asianomaisten lisenssisopimusten voimassaoloon.
   7 artikla
   Voimaantulo
   Tämä päätös tulee voimaan kaksi päivää sen hyväksymisen jälkeen.

      Tehty Frankfurt am Mainissa 20 päivänä huhtikuuta 2011.

            EKP:n puheenjohtaja

         Jean-Claude TRICHET

      (1)  EUVL L 134, 30.4.2004, s. 114.

      (2)  EUVL L 319, 29.11.2008, s. 76.

      (3)  EUVL L 102, 22.4.2009, s. 12.


title: 2012/612/EU: Euroopan parlamentin päätös, 10. toukokuuta 2012 , vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/334

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2010
   (2012/612/EU)
   EUROOPAN PARLAMENTTI, joka

               —

               ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 73/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0108/2012),

               1.

               myöntää innovatiivisia lääkkeitä koskevaa yhteistä teknologia-aloitetta toteuttavan yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman innovatiivisia lääkkeitä koskevaa yhteistä teknologia-aloitetta toteuttavan yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 17.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 38.

      (4)  EYVL L 357, 31.12.2002, s. 72.
    ---documentbreak---

               17.10.2012

               FI

               Euroopan unionin virallinen lehti

               L 286/335

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 73/2008 (3) ja erityisesti sen 11 artiklan 4 kohdan,

               —

               ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen varainhoitoa koskevat säännökset, jotka sen hallintoneuvosto vahvisti 2. helmikuuta 2009,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0108/2012),

               A.

               ottaa huomioon, että innovatiivisia lääkkeitä koskevaa yhteistä teknologia-aloitetta toteuttava yhteisyritys perustettiin joulukuussa 2007 kymmenen vuoden ajaksi ja että sen tavoitteena on parantaa huomattavasti lääkekehitysprosessin toimivuutta ja tehokkuutta, jotta lääkeala tuottaisi pitkällä aikavälillä tehokkaampia ja turvallisempia innovatiivisia lääkkeitä;

               B.

               toteaa, että yhteisyritys aloitti itsenäisen toimintansa 16. marraskuuta 2009;

               C.

               ottaa huomioon, että tilintarkastustuomioistuin on saanut kohtuullisen varmuuden siitä, että yhteisyrityksen varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               D.

               toteaa, että unioni osarahoittaa yhteisyritystä kymmenen vuoden ajan enintään 1 000 000 000 eurolla tutkimuksen seitsemännen puiteohjelman talousarviosta;

               E.

               ottaa huomioon, että varainhoitovuonna 2010 yhteisyrityksen talousarvio oli 107 150 584 euroa;

      Talousarvio- ja varainhallinto

               1.

               panee huolestuneena merkille, että hallintoneuvosto vahvisti yhteisyrityksen varainhoitovuoden 2010 talousarvion ja toteutussuunnitelman vasta 16. maaliskuuta 2010, joten yhteisyritys joutui lähes koko ensimmäisen vuosineljänneksen ajan turvautumaan väliaikaisia kahdestoistaosia koskevaan talousarviosääntöön voidakseen suorittaa maksuja;

               2.

               on huolestunut siitä, etteivät yhteisyrityksen osakkaat pystyneet ajoissa vahvistamaan ja hyväksymään vuotuiseen toteutussuunnitelmaan sisällytettäviä tieteellisiä painotuksia, joten vuoden 2010 vuotuinen ehdotuspyyntö voitiin käynnistää vasta 22. lokakuuta 2010;

               3.

               panee merkille, että yhteisyrityksen vuoden 2010 lopullinen talousarvio sisälsi 107 150 584 euroa maksusitoumusmäärärahoina ja 29 009 840 euroa maksumäärärahoina; toteaa, että käytettävissä olevien maksusitoumusmäärärahojen käyttöaste oli vain 6 prosenttia ja maksumäärärahojen käyttöaste 35 prosenttia;

               4.

               on huolestunut talousarvion alhaisesta toteutusasteesta ja ylipäätään yhteisyrityksen toiminnasta; korostaa, että varainhoitovuoden päättyessä yhteisyrityksen käteisvarat olivat 70 731 612,03 euroa eli 65 prosenttia vuoden 2010 käytettävissä olevista maksumäärärahoista;

               5.

               panee merkille, että yhteisyrityksen mukaan maksusitoumus- ja maksumäärärahojen alhaisen käyttöasteen ja käteisvarojen suuren määrän taustalla olivat seuraavat syyt:

                           —

                           yhteisyrityksen tieteellisten painotusten ja ehdotuspyyntöjen kohteiden määrittely viivästyi, mikä viivästytti ehdotuspyyntöjen julkaisemista sekä niihin liittyvää arviointi- ja valintaprosessia,

                           —

                           ennakkomaksut menestyksekkään kolmannen ehdotuspyynnön yhteistyöhankkeisiin suoritettiin vuonna 2011 eikä vuonna 2010, kuten alun perin oli budjetoitu, sillä valitussa konsortiossa ilmenneet viipeet vaikuttivat avustussopimusten allekirjoittamiseen;

                     pyytää kuitenkin yhteisyritystä ja sen osakkaita ryhtymään asianmukaisiin toimiin, jotta voidaan varmistaa tieteellisten painotusten ja ehdotuspyyntöjen kohteiden oikea-aikainen määrittely ja jotta talousarvio voidaan saada tasapainoiseksi tulevina varainhoitovuosina;

      Luontaissuoritusten arviointi

               6.

               palauttaa mieliin, että yhteisyritys perustettiin joulukuussa 2007 ja se aloitti itsenäisen toimintansa 16. marraskuuta 2009; on erittäin huolestunut siitä, ettei hallintoneuvosto ole vielä hyväksynyt yhteisyrityksen sisäisissä säännöissä ja menettelyissä sen varainhoitoa koskevien säännösten mukaisesti määriteltävää luontaissuoritusten arviointimenetelmää ja etteivät yhteisyritykseen kuuluvat Euroopan lääketeollisuuden yhdistysten liiton (EFPIA) jäsenet voineet sen vuoksi raportoida ensimmäisellä raportointikaudella aiheutuneista kustannuksista avustussopimusten mukaisesti;

               7.

               panee merkille yhteisyrityksen vastauksen, että meneillään on kuuleminen menettelyistä, joita EFPIAn jäsenyritysten on määrä käyttää luontaissuoritusten arviointia varten yhteisyrityksen hankkeissa, ja että yksittäiset raportit luontaissuorituksista toimitetaan, kun hallintoneuvosto on hyväksynyt tarkistetun avustussopimusmallin; kehottaa yhteisyritystä ja sen hallintoneuvostoa toimittamaan vastuuvapauden myöntävälle viranomaiselle ajantasaiset tiedot tästä asiasta;

      Hankintamenettelyt

               8.

               toteaa, että vuotuisen toimintakertomuksensa mukaan yhteisyritys hyväksyi vuonna 2010 arvoltaan vähäisiä hankintamenettelyjä koskevat ohjeet, jotta sen olisi helpompi noudattaa komission julkaisemaa julkisten hankintojen yleisopasta, ja että niissä otetaan huomioon sen varainhoitoa koskevissa säännöksissä hankintamenettelyille vahvistetut julkisten hankintojen kynnysarvot;

               9.

               panee myös merkille, että vuonna 2010 yhteisyritys käynnisti kaksi arvoltaan merkittävää hankintamenettelyä, jotka koskivat tietotekniikkainfrastruktuuria ja jälkitarkastuksia ja joita koskevat puitesopimukset julkaistiin virallisessa lehdessä; korostaa, että nämä menettelyt käynnistettiin yhdessä muiden yhteisyritysten kanssa; pitää yhteisyritysten aloitetta yhteisten hankintamenettelyjen käynnistämisestä kiinnostavana; katsoo, että yhteisyritykset voivat näin saada mittakaavaetuja ja säästää veronmaksajien rahoja; kannustaa sen vuoksi yhteisyrityksiä käynnistämään yhteisiä hankintamenettelyjä mahdollisimman usein;

               10.

               toteaa, että yhteisyritys käynnisti arvoltaan vähäisiä hankintamenettelyjä, jotka koskivat sen verkkosivuston kehittämistä, viestintätapahtumien järjestämistä vuoden aikana ja toimistokalusteiden ostoa uusiin toimitiloihin;

               11.

               panee merkille, että osana lakisääteisiä velvoitteitaan yhteisyritys julkaisi verkkosivustollaan luettelon tekemistään hankintasopimuksista; huomauttaa, että luettelo sisältää yhteisyritysten perustamisesta aina 31. lokakuuta 2010 saakka tehdyt hankintasopimukset; kehottaa yhteisyritystä päivittämään säännöllisesti tehtyjen hankintasopimusten luettelon;

      Ehdotuspyyntöjä ja hankkeita koskevat neuvottelut

               12.

               palauttaa mieliin, että yhteisyritys käynnisti kolmannen ehdotuspyynnön 22. lokakuuta 2010;

               13.

               toteaa, että vuonna 2010 yhteisyritys sai päätökseen neuvottelut toisesta ehdotuspyynnöstä ja alkoi saada menoilmoituksia komission hallinnoiman ja huhtikuussa 2008 käynnistetyn ensimmäisen ehdotuspyynnön perusteella rahoitetuista hankkeista ja suorittaa maksuja edunsaajille;

               14.

               panee merkille, että yhteisyrityksen vuotuisen toimintakertomuksen mukaan toisen ehdotuspyynnön yhteydessä riippumattomat asiantuntijat osallistuivat arviointilautakuntiin ilman äänioikeutta loppuarviointia lukuun ottamatta ja että yhteisyrityksen hallintoyksikkö kutsui kaksivaiheiseen arviointiprosessiin myös riippumattomia tarkkailijoita; pyytää yhteisyritystä tiedottamaan vastuuvapauden myöntävälle viranomaiselle varmennusmekanismeista, joiden avulla se varmistaa asiantuntijoiden ja tarkkailijoiden täyden riippumattomuuden ja vähentää näin eturistiriitojen riskiä tarjousten arvioinnissa;

               15.

               panee merkille, että vuotuisen toimintakertomuksen mukaan riippumattomien tarkkailijoiden on esitettävä selvitys arviointiprosessin kustakin vaiheesta; toteaa myös, että syyskuussa 2010 julkaistiin toimintasuunnitelma, joka perustuu toisen vaiheen arviointia koskevaan riippumattomien tarkkailijoiden selvitykseen, ja että yhteisyrityksen hallintoyksikkö toteuttaa kyseiset toimet kolmannessa ehdotuspyynnössä; pyytää yhteisyritystä tiedottamaan vastuuvapauden myöntävälle viranomaiselle siitä, missä määrin kukin toimintasuunnitelman toimista on toteutettu;

               16.

               panee merkille, että yhteisyrityksen mukaan sen toimintaprosesseissa on otettu käyttöön useita täytäntöönpanotoimia eturistiriitojen välttämiseksi; toteaa erityisesti, että kaikkien yhteisyrityksen toimintaan osallistuvien henkilöiden on noudatettava tarkasti määritettyjä ja valvottuja sääntöjä; pyytää yhteisyritystä laatimaan toimintasuunnitelman, joka sisältää konkreettisia toimia ja määräaikoja eturistiriitojen välttämiseksi ja avoimuuden lujittamiseksi, ja toimittamaan sen vastuuvapauden myöntävälle viranomaiselle;

      Sisäisen valvonnan järjestelmä

               17.

               kehottaa yhteisyritystä panemaan täytäntöön sisäisen valvonnan järjestelmänsä ja varainhoidon tietojärjestelmänsä; kehottaa yhteisyritystä erityisesti vahvistamaan ja dokumentoimaan sisäisen valvonnan järjestelmän olennaisia osia, kuten tilien päättämiseen sekä toimintamenojen merkitsemiseen ja arvottamiseen liittyviä kirjanpito- ja valvontamenettelyjä;

               18.

               pyytää lisäksi yhteisyritystä ja erityisesti sen tilinpitäjää vakioimaan ja validoimaan ajoissa ensisijaiset toimintaprosessit, kuten varainhoitoa koskevissa säännöksissä edellytetään; panee merkille yhteisyrityksen vastauksen, että kirjanpitojärjestelmää tukevien ensisijaisten toimintaprosessien validointi saatiin päätökseen kesäkuussa 2011; pyytää yhteisyritystä perustelemaan vastuuvapauden myöntävälle viranomaiselle tämän viivästymisen;

               19.

               panee merkille, että tilintarkastustuomioistuimen mukaan yhteisyrityksen tietotekniikkaa koskeva hallinto ja käytännöt ovat sen kokoon ja tehtäviin nähden riittäviä; korostaa kuitenkin, että toimintaperiaatteiden ja menettelyjen vakioimisessa tietoteknisen strategian suunnittelussa ja seurannassa, tietoteknisten riskien hallinnassa ja liiketoiminnan jatkuvuussuunnitelmassa sekä palautumissuunnitelmassa ollaan jäljessä tavoitteista; kehottaa yhteisyritystä laatimaan toimintasuunnitelman, joka sisältää konkreettisia toimia ja määräaikoja toimintaperiaatteiden ja menettelyjen vakiinnuttamisen nopeuttamiseksi edellä mainituilla osa-alueilla, ja tiedottamaan vastuuvapauden myöntävälle viranomaiselle saavutetusta edistyksestä;

               20.

               huomauttaa, että yhteisyrityksen jälkitarkastusstrategia hyväksyttiin hallintoneuvoston 14. joulukuuta 2010 tekemällä päätöksellä; kehottaa yhteisyritystä panemaan strategian viipymättä täytäntöön tekemällä paikan päällä selvityksiä ja tilintarkastuksia yhteisyrityksen rahoittamien tutkimustoimien osallistujien keskuudessa ja toimittamaan vastuuvapauden myöntävälle viranomaiselle sen toimitusjohtajan laatiman vuotuisen kertomuksen, joka sisältää näiden tarkastusten päätelmät, annetut suositukset ja rahoituskorjaukset;

      Sisäinen tarkastus

               21.

               panee merkille, että yhteisyrityksen varainhoitoa koskevia säännöksiä ei ole vielä tarkistettu siten, että niihin sisältyisi maininta koko yleistä talousarviota koskevista komission sisäisen tarkastajan toimivaltuuksista;

               22.

               toteaa kuitenkin, että komissio ja yhteisyritys ovat ryhtyneet toimiin varmistaakseen, että komission sisäisen tarkastuksen (IAS) ja yhteisyrityksen sisäisen tarkastuksen toiminnon toiminta-alat määritetään selkeästi;

               23.

               panee merkille, että yhteisyrityksen mukaan tarvetta selventää vielä entisestään sisäisen tarkastuksen roolia yhteisyrityksen varainhoitoa koskevissa säännöksissä arvioidaan, kun varainhoidon puiteasetuksen tarkistus on saatu päätökseen;

               24.

               toteaa, että yhteisyrityksen vuoden 2010 vuotuisen toimintakertomuksen mukaan se perusti oman sisäisen tarkastuksen johtajan (IAC) tehtävän marraskuussa 2010;

               25.

               panee merkille yhteisyrityksen tilintarkastustuomioistuimelle antaman vastauksen, että yhteisyrityksen sisäisen tarkastuksen toiminnon ja komission sisäisen tarkastuksen rooleja selvennettiin ja ne vakiinnutettiin hyväksymällä IAS:n ja IAC:n tarkastusperiaatteet maaliskuussa 2011; panee lisäksi merkille, että vuosiksi 2012–2014 valmisteilla on myös koordinoitu strateginen tarkastussuunnitelma, joka varmistaa suunniteltujen tarkastusten optimoidun vaikutuksen sekä IAS:n ja IAC:n välisen mahdollisen päällekkäistyön minimoimisen; pyytää sen vuoksi yhteisyritystä tiedottamaan vastuuvapauden myöntävälle viranomaiselle vuosien 2012–2014 strategisen tarkastussuunnitelman valmistelun ja täytäntöönpanon tilanteesta;

      Toiminta

               26.

               toteaa, että komissio teetti yhteisyrityksen perustamisasetuksen (EY) N:o 73/2008 11 artiklan 2 kohdan mukaisen väliarvioinnin, jossa keskityttiin yhteisyrityksen laadukkuuteen, tuloksellisuuteen ja edistymiseen asetettujen tavoitteiden saavuttamisessa;

               27.

               toteaa, että väliarvioinnissa tuotiin esille tiettyjä puutteita:

                           —

                           sisäiset hallintorakenteet eivät toimi vielä optimaalisesti

                           —

                           ennakoivaa viestintää ei ole ollut

                           —

                           useiden sidosryhmien neuvontavalmiuksia ei täysin hyödynnetä

                           —

                           yhteisyritys ei ole yksilöinyt eikä se käytä keskeisiä tulosindikaattoreita, jolloin vaarana on, että koko aloitteen tulokset ovat hajanaisia;

                     panee merkille, että väliarviointi saatiin päätökseen joulukuussa 2010 ja että siinä esitettiin seitsemän suositusta; huomauttaa, että yhteisyritys on sitoutunut käsittelemään väliarvioinnin päätelmiä ja toteuttamaan niiden perusteella jatkotoimia;

               28.

               edellyttää sen vuoksi, että yhteisyritys ilmoittaa vastuuvapauden myöntävälle viranomaiselle hyväksytyt toimet ja niiden toteutuksen aikataulun, käsittelee väliarvioinnin suosituksia ja antaa säännöllisesti tietoa saavutetusta edistyksestä;

      Isäntävaltion kanssa ei ole tehty sopimusta

               29.

               toistaa, että yhteisyrityksen olisi tehtävä Belgian kanssa pikaisesti sopimus toimistotiloista, erioikeuksista ja vapauksista sekä muusta Belgian isäntävaltiona sille antamasta tuesta perustamisasetuksen (EY) N:o 73/2008 mukaisesti;

      Yleisiä huomioita yhteisyrityksistä

               30.

               korostaa, että komissio on tähän mennessä perustanut seitsemän yhteisyritystä Euroopan unionin toiminnasta tehdyn sopimuksen 187 artiklan nojalla; panee merkille, että kuusi yhteisyritystä (IMI, ARTEMIS, ENIAC, Clean Sky, FCH ja ITER-F4E) toimivat tutkimusalalla komission tutkimuksen ja innovoinnin pääosaston ja tietoyhteiskunnan ja viestinten pääosaston alaisuudessa ja että yhdelle yhteisyritykselle on annettu tehtäväksi kehittää uusi ilmaliikenteen hallintajärjestelmä (SESAR) eli se toimii liikennealalla ja sen toimintaa valvoo liikenteen ja liikkumisen pääosasto;

               31.

               panee merkille, että yhteisyritysten varojen ohjeelliseksi kokonaismääräksi määritettiin koko toimintakaudelle 21 793 000 000 euroa;

               32.

               panee merkille, että unionin kokonaisosuudeksi yhteisyrityksistä määritettiin koko toimintakaudelle 11 489 000 000 euroa;

               33.

               panee merkille, että varainhoitovuonna 2010 Euroopan unionin osuus yhteisyritysten talousarviosta oli 505 000 000 euroa;

               34.

               kehottaa komissiota välittämään vastuuvapauden myöntävälle viranomaiselle vuosittain konsolidoidut tiedot kokonaisrahoituksesta, jonka kukin yhteisyritys saa vuosittain unionin yleisestä talousarviosta, jotta varmistetaan avoimuus ja selvyys unionin varojen käytöstä ja palautetaan eurooppalaisten veronmaksajien luottamus;

               35.

               panee tyytyväisenä merkille ARTEMIS-yhteisyrityksen aloitteen sisällyttää vuotuiseen toimintakertomukseensa tietoja meneillään olevien hankkeiden valvonnasta ja tarkastelusta; katsoo, että myös muiden yhteisyritysten olisi sovellettava tätä käytäntöä;

               36.

               palauttaa mieliin, että yhteisyritykset ovat julkis- ja yksityissektorin kumppanuuksia ja että näin ollen niissä yhdistyvät julkiset ja yksityiset intressit; katsoo, että näissä olosuhteissa eturistiriidan todennäköisyyttä ei pitäisi sivuuttaa vaan se pitäisi käsitellä asianmukaisesti; pyytääkin yhteisyrityksiä ilmoittamaan vastuuvapauden myöntävälle viranomaiselle varmennusmekanismeista, joita niiden rakenteissa on olemassa ja jotka mahdollistavat eturistiriitojen asianmukaisen hoidon ja estämisen;

               37.

               panee merkille, että yhteisyritykset ovat suhteellisen pieniä rakenteita ja että ne ovat keskittyneet maantieteellisesti, lukuun ottamatta yhteisyritystä ITERiä ja fuusioenergian kehittämistä varten; katsoo siksi, että niiden olisi yhdistettävä resurssejaan mahdollisuuksien mukaan;

               38.

               pyytää tilintarkastustuomioistuinta antamaan vastuuvapauden myöntävälle viranomaiselle tietoa siitä, mitä jatkotoimia on aiheutunut huomautuksista, joita se teki kunkin yhteisyrityksen osalta niiden varainhoitovuoden 2011 tilinpäätöksiä koskevissa kertomuksissaan;

               39.

               pyytää tilintarkastustuomioistuinta toimittamaan kohtuullisessa määräajassa parlamentille erityiskertomuksen lisäarvosta, jota yhteisyritysten perustamisesta on saatu unionin tutkimusta, teknologista kehitystyötä ja demonstrointia koskevien ohjelmien alalla; panee lisäksi merkille, että kyseisessä kertomuksessa olisi esitettävä myös arvio yhteisyritysten tehokkuudesta.

      (1)  EUVL C 368, 16.12.2011, s. 17.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 38.

      (4)  EYVL L 357, 31.12.2002, s. 72.


title: 2011/99/EU: Euroopan parlamentin ja neuvoston päätös, annettu 3 päivänä helmikuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/012 NL/Noord Holland ICT, Alankomaat)

text:
               15.2.2011

               FI

               Euroopan unionin virallinen lehti

               L 41/8

         EUROOPAN PARLAMENTIN JA NEUVOSTON PÄÄTÖS,
   annettu 3 päivänä helmikuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/012 NL/Noord Holland ICT, Alankomaat)
   (2011/99/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä toukokuuta 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Alankomaat esitti 8 päivänä huhtikuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu Noord-Hollandin NUTS II -alueella (NL32), NACE Rev. 2:n kaksinumerotason 46 (tukkukauppa, pl. moottoriajoneuvojen ja moottoripyörien kauppa) piirissä toimivissa kahdessa yrityksessä, ja täydensi hakemusta lisätiedoin 5 päivään elokuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 557 135 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 2 557 135 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 3 päivänä helmikuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         FELLEGI T.

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.